Xi Jinping en la okuloj de fremdlandaj junuloj (III)
#000000
Bolor el Mongolio studas en Ĉinio por 6 jaroj. "Kiam Xi Jinping ridas, liaj okuloj fariĝas tre malgrandaj. Li estas ĉarma, afabla sed samtempe ankaŭ brava," Bolor diris kun rideto sed kun kunpremitaj lipoj. En la pasinta aŭgusto prezidanto Xi Jinping vizitis Mongolion kun sia edzino. Bolor rakontis, ke tiam ŝi kaj ŝia patrino hejme rigardis la televidan raporton pri lia alveno al la lando. Ŝi rimarkis, kiam iu knabo, kiu estis donaconta al Xi florojn, preskaŭ falis, li tuj helpis la knabon per la manoj. La afero donis al ŝi profundan impreson. "Mi sentas, ke la amo de Xi Jinping al popolanoj enkorpiĝas ne nur en diplomatiaj aferoj, li havas personecan ĉarmon persisteman kaj sinceran."
#000001
Same kiel sia patrino ankaŭ Bolor tre aprecas "Onjon Peng", pri kiu ofte parolas ĉinoj. Ŝi eĉ rete serĉis rilatajn dokumentojn pri Peng Liyuan, ofte atentas raportojn pri ŝi kaj diskutas kun siaj amikoj pri ŝiaj kostumoj kaj kondutoj. Ŝajnas al Borol, ke la edzino de Xi Jinping estas modela ekzemplo de "ĉarma virino".
#000002
Antaŭ 3 jaroj Tosha venis de Kazaĥio al Ĉinio. Ŝi diris, ke ŝia ĉiutaga vivo komenciĝas je rigardado de la matenaj novaĵoj de la Ĉina Centra Televida Stacio. "Ĉiutage mi povas vidi Xi Jinping sur la televida ekrano. Li estas labor-fanatikulo," serioze diris Tosha.
#000003
Ŝi estas profunde impresita de la principoj de Xi Jinping por regi Ĉinion kaj liaj rimedoj por reformado. Ŝi diris: "Mi vivas en Ĉinio jam pli ol 3 jarojn. Mi rimarkis, ke oni serioze batalas kontraŭ korupteco en Ĉinio. Mi opinias, ke kontraŭkorupteco ne nur levis lian prestiĝon, sed ankaŭ malfermos al Ĉinio la estontecon."
#000004
Kyeong-in Jeon el Sud-Koreio vivas en Ĉinio jam 5 jarojn. Ŝajnas al li, ke la prezidanto Xi Jinping estas akomodiĝema, li atentas tion, kion ordinaraj popolanoj deziras. La trajtoj de Xi Jinping, kiujn Jeon plej admiras, estas liaj braveco, "diplomatio de edzino", kontraŭkorupteco kaj profunda reformado." Li strikte kaj senprokraste traktis multajn aferojn per manieroj tradici-rompaj kaj kreivaj. Mi atendas la belan estontecon por Ĉinio sub lia gvidado."
#000005